Ha γer lqaεa γer wanda akken yella buzelluf-nni, dγa tecεel tmes dinna am wakken ara tceεleḍ taxellalt n ẓẓalamiṭ. Muḥend U Caεban yedduqes, yeqqen allen-is, yelli-tent-id, yufa-d sdat-s kra akken n ugayar llah iberk, waḥed tlatin n ssna di leεmer-is, ziγen mazal-it meẓẓiy, aqadum-is d azeggaγ, d imsibrek n ṣḥab-in n udrar. Win tent-yesεan deg yidurar, ur yettagad deg uzaγar. Mi amek i t-id-teğğa yemma-s, yettḥukku allen-is, ixeddem kan akka (EE.RU… Ee, em, u…) Armi ciṭ kan akka yuki-d, yuγal-d γer leεqel-is. Iwala Muḥend U Caεban, yenna-as: Ee. Yenna-as